b'\n_START_ARTICLE_\nKlepina duliba\n_START_PARAGRAPH_\nKlepina duliba je predjel na Velebitu. Sekundarni je stadij pra\xc5\xa1ume smreke i bukve na podru\xc4\x8dju koja se prostire na 118,5 ha. Pripada posebnom rezervatu \xc5\xa1umske vegetacije \xc5\xa0tirova\xc4\x8di. Smatra se pra\xc5\xa1umom zato \xc5\xa1to se u njoj nikada nije gospodarilo._NEWLINE_Ovo je sekundarna pra\xc5\xa1uma smreke usred velikog i zna\xc4\x8dajnog \xc5\xa1umarskog bazena \xc5\xa0tirova\xc4\x8de. Ovdje ve\xc4\x87 gotovo od sredine 19. stolje\xc4\x87a intenzivno \xc5\xa1umari i prirodni uvjeti omogu\xc4\x87uju izvanredne gospodarske efekte. Istodobno, gospodarene \xc5\xa1ume \xc5\xa0tirova\xc4\x8de prekrasne su, sa smrekama koje posti\xc5\xbeu izvanredne visine i kvalitetu._NEWLINE_Budu\xc4\x87i se sa ovim \xc5\xa1umama gospodari preborno, tj. nikada se ne uklanjaju sva stabla s jedne povr\xc5\xa1ine, ve\xc4\x87 se prebiru samo dozrela - time se otvara prostor rastu mla\xc4\x91ih stabala - i biolo\xc5\xa1ka raznolikost ovih gospodarski vrijednih prostora uop\xc4\x87e nije upitna._NEWLINE_I ovu pra\xc5\xa1umu, iako je na samoj cesti, \xc5\xa1umari su svojevoljeno ostavili upravo kako bi sebi i drugima omogu\xc4\x87ili usporedbu gospodarene i negospodarene \xc5\xa1ume. Zanimljivo je da \xc4\x87e se prosje\xc4\x8dnom neukom promatra\xc4\x8du vi\xc5\xa1e svidjeti gospodarene \xc5\xa1ume, a to je i logi\xc4\x8dno jer u njima rastu upravo odabrani primjerci stabala, a u najboljoj dobi i zdravstvenoj kondiciji. U pra\xc5\xa1umi neka stabla rastu, neka i umiru i trunu.'